CELEX: 62011TN0228
Language: et
Date: 2011-04-26 00:00:00
Title: Kohtuasi T-228/11 P: Florence Barbin'i 26. aprillil 2011 esitatud apellatsioonkaebus Avaliku Teenistuse Kohtu 15. veebruari 2011 . aasta otsuse peale kohtuasjas F-68/09: Barbin versus parlament

16.7.2011   
            
            
               ET
            
            
               Euroopa Liidu Teataja
            
            
               C 211/26
            
         Florence Barbin'i 26. aprillil 2011 esitatud apellatsioonkaebus Avaliku Teenistuse Kohtu 15. veebruari 2011. aasta otsuse peale kohtuasjas F-68/09: Barbin versus parlament
   (Kohtuasi T-228/11 P)
   2011/C 211/56
   Kohtumenetluse keel: prantsuse
   
      Pooled
   
   
      Apellatsioonkaebuse esitaja: Florence Barbin (Luxembourg, Luksemburg) (esindajad: advokaadid S. Orlandi, A. Coolen, J.-N. Louis, É. Marchal, D. Abreu Caldas)
   
      Teine menetluspool: Euroopa Parlament
   
      Nõuded
   
   Apellatsioonkaebuse esitaja palub Üldkohtul:
   
               —
            
            
               tühistada Avaliku Teenistuse Kohtu 15. veebruari 2011. aasta otsus(kohtuasi F-6809: Barbin vs. parlament), millega jäeti hageja hagi rahuldamata;
            
         
               —
            
            
               teha uus otsus,
            
         
               —
            
            
               tühistada 10. novembri 2008. aasta otsus jätta hageja 2006. aasta edutamiste raames palgaastmele AD12 edutamata;
               
                           —
                        
                        
                           mõista kohtukulud välja parlamendilt.
                        
                     
         
      Väited ja peamised argumendid
   
   Apellatsioonkaebuses palub apellant tühistada Avaliku Teenistuse Kohtu 15. veebruari 2011. aasta otsus kohtuasjas F-68/09: Barbin vs. parlament, millega Avaliku Teenistuse Kohus jättis rahuldamata tema hagi, mille ese oli nõue tühistada Euroopa Parlamendi 10. novembri 2008. aasta otsus jätta hageja 2006. aasta edutamiste raames palgaastmele AD12 edutamata.
   Oma apellatsioonkaebuse toetuseks esitab apellant kaks väidet, mille aluseks on:
   
               —
            
            
               õigusnormi rikkumine, kuna Avaliku Teenistuse Kohus leidis vääralt, et parlament ei ole teinud ilmset kaalutlusviga, kui ta otsustas ühelt poolt, et viimane ei pidanud järgima hindamist ja edutamist puudutavat sisekorda, ja teiselt poolt, et ta võib seaduslikult edutada ametnikke, kellel on hagejast vähem teenetepunkte, tuginedes kaalutlustele, mis eiravad teenete võrdlemise süsteemi vastavalt edutatavate ametnike ja nende, kes määratakse Euroopa Parlamendi kantselei ja peasekretäri otsustega;
            
         
               —
            
            
               võrdse kohtlemise põhimõtte rikkumine ning ka parlamendi kohustuse esitada tõend, et hagejat ei ole diskrimineeritud selle tõttu, et ta kasutas oma vanemapuhkuse õigust, rikkumine.